Muhammadu Tambari Dan Muhammadu Maiturare (Haihuwa da Rasuwa:1924 – 1931) Zuwa wannan lokacin an samu cigaba ko kuma kasuwar gidajen dake gadan sarautun zuwa gida biyu Gidan Bello da kuma Gidan Atiku (Atikawa) hakan ya cigaba da kasancewa har zuwa lokacin da daular tambari ta fadi. Duba da haka nada Tambari da akayi ya sabawa tsohuwar tsarin sarautar Sokoto. Kuma shine na karshe da yayi mulki a Kabilan Atikawa. An haifi Muhammadu Tambari a Gwadabawa a shekarar 1880 daga dangin Abubakar Atiku Dan Shehu Usmanu Bn Fodio. Shekararsa 44 lokacin da aka nada shi sarautar kuma shine babban Dan Muhammadu Maiturare. Kafin sarautarsa ya kasance, shine marufan Sokoto, hakan yasa yana cikin wa inda suka ma turawa mubayi’a kuma suka yarda da tsarin su. Bayan mutuwar Maiturare, turawa suka saka hannu wajen zaban Muhammadu Tambari domin biyayya da yake musu, hakan ya bashi damar zama halifa. An ruwaito cewa Backwell, wani baturen mulkin mallaka ya roki Gwamnan shugaban turawan mulkin mallaka daya sauke tambari a matsayin Kalifa.